ผมมีเพศสัมพันธ์กับแฟนพอเสร็จกิจแล้วหน้าแดง ใจเต้นเร็ว เป็นอันตรายมั้ยคับ ไม่มีความดันคับ อายุ27ปี
 การมีเพศสัมพันธ์ ร่างกายจะมีปฏิกริยาหลายอย่างเกิดขึ้น ระบบประสาทอัตโนมัติทำงานเตรียมพร้อมต่อการหลั่งอสุจิ มีการเคลื่อนไหวมาก Hormone เพศชายจะออกมามากขึ้น มีสารเคมีเกิดขึ้นในสมองเพื่อตอบสนองสิ่งเร้าทางเพศมากขึ้น ระบบประสาทอัตโนมัตินี้จะกระตุ้นหัวใจให้ทำงานมากขึ้น และกระตุ้นให้ต่อมลูกหมากผลิตน้ำอสุจิ อัณฑะผลิตอสุจิมาเก็บที่ถุงเก็บเมื่อ พร้อมถึงจุดสุดยอดจะสั่งให้กล้ามเนื้อในองคชาติบีบตัวดันให้น้ำอสุจิพุ่งออกมา เข้าในช่องคลอดของฝ่ายหญิง เมื่อหัวใจทำงานมากขึ้นมีการเต้นถี่ขึ้นจะทำให้การสูบฉีดเลือดเพิ่มไปทุกส่วนของร่างกาย รวมทั้งใบหน้า เลยหน้าแดง หัวใจเต้นเร็ว เมื่อมีการหลั่งแล้ว ร่างกายจะกลับสู่ภาวะผ่อนคลายและหัวใจกลับมาเต้นปกติอีกครั้งหนึ่งสรุป แล้วเป็นเรื่องปกติ ไม่อันตรายครับ ก่อนร่วมเพศควรมีการเล้าโลม ค่อยๆทำไม่หักโหม เหมือนกับการอุ่นเครื่องให้ร่างกายพร้อมที่สุดจะดีมากครับ